Iltahetki
Mä kaukaa laulua kuulen,
 Se riemuisa laulu on.
 Mä hyvin laulajan tunnen –
 Se poika on murheeton.

 Se poika on renki-Heikki ;
 Hän kankea karhitsee,
 Ja näin suvi-illan suussa
 Hän riemusta laulelee.

 Ja laulella munkin täytyy,
 Kun taas sulon Suomen nään,
 Nyt päivyen painuessa
 Sen metsään viheriään.

 Kun tyyntyä alkaa selkä
 Ja rantoja kuvastaa,
 Ja näin suloisuuttahan katsoo
 Tää kaunoinen synnyinmaa.

bs [B. F. Salonen].

Lähde: Suomen Kuvalehti 15.1.1875.

B. F. Salonen
Runot